लोकसभा का चुनावी माहौल इस साल नवंबर में चार राज्यों के विधानसभा चुनाव से ही शुरू हो जाएगा, जो अगले साल मई में आम चुनावों तक चलेगा। भाजपा की रणनीति लोकसभा चुनावों से पहले चारों राज्यों के विधानसभा चुनाव जीतने की है। इस बीच भाजपा ने हाल में एक निजी चैनल के चुनावी सर्वेक्षण को खास तवज्जो नहीं दी है, जिसमें तीन राज्यों मध्य प्रदेश, छत्तीसगढ़ व राजस्थान में उसकी सत्ता खिसकती दिख रही है। पार्टी के एक प्रमुख नेता ने कहा कि भाजपा की रणनीति किसी सर्वे से प्रभावित नहीं होती है। उसे अपनी जीत का पूरा भरोसा है।